nvidia/miracl-vision huggingface dataset:
बाइंथा ब्राक

बाइंथा ब्राक (Baintha Brakk), जिसे दानव (The Ogre, द ओगर) भी कहा जाता है, काराकोरम पर्वतमाला की पनमाह मुज़ताग़ उपश्रेणी का सबसे ऊँचा पर्वत है और विश्व का 87वाँ सर्वोच्च पर्वत भी है। यह पाक-अधिकृत कश्मीर के गिलगित-बल्तिस्तान क्षेत्र में है जिसपर भारत अपनी सम्प्रभुता और अपने जम्मू और कश्मीर राज्य का अंग होने का दावा करता है। यह एक तीखी ढलान और पत्थरीली चट्टानों वाला पर्वत है जिसे चढ़ना बहुत कठिन माना जाता है। यह बियाफ़ो हिमानी की उत्तरी तरफ़ खड़ा हुआ है।
तोंगशानजिआबु

तोंगशानजिआबु (Tongshanjiabu) या तेरी कांग (Teri Kang) हिमालय के लुनाना क्षेत्र में स्थित एक पर्वत है जो विश्व का 103वाँ सर्वोच्च पर्वत भी है। यह भूटान और तिब्बत की विवादित सीमा पर स्थित है। तिब्बत पर चीन का नियंत्रण है और उसके अनुसार यह सीमा पर है जबकि भूटान का दावा है कि यह पर्वत पूरी तरह उसके क्षेत्र में है। एक स्रोत के अनुसार "तेरी कांग" इस पर्वत की एक निचली चोटी का नाम है।
कंगफू कांग

कंगफू कांग (Kangphu Kang) हिमालय के लुनाना क्षेत्र में स्थित एक पर्वत है जो विश्व का 107वाँ सर्वोच्च पर्वत भी है। यह भूटान और तिब्बत की विवादित सीमा पर स्थित है। तिब्बत पर चीन का नियंत्रण है और उसके अनुसार यह सीमा पर है जबकि भूटान का दावा है कि यह पर्वत पूरी तरह उसके क्षेत्र में है। मुख्य शिखर के अलावा कंगफू कांग की दो सहायक चोटियाँ भी हैं, जो दोनों ही भूटान में हैं:
मलंगुत्ती सर

मलंगुत्ती सर (Malangutti Sar) काराकोरम पर्वतमाला का एक पहाड़ है जो विश्व का 104वाँ सर्वोच्च पर्वत भी है। यह पाक-अधिकृत कश्मीर के गिलगित-बल्तिस्तान में शिमशाल घाटी के पास खड़ा हुआ है। हालांकि यहाँ पाकिस्तान का नियंत्रण है, भारत इस क्षेत्र को अपने जम्मू और कश्मीर राज्य का भाग मानता है और इस इलाके में अपने सम्प्रभुत्व का दावा करता है।
टाइगर एयरवेज

टाइगर एयरवेज सिंगापुर पीटीई लिमिटेड, जिसे टाइगर एयर के नाम से जाना जाता हैं, एक कम लागत वाला (बजट) एयरलाइन है जिसका मुख्यालय सिंगापुर में हैं। यह मुख्य रूप से दक्षिण पूर्व एशिया, चीन और भारत जैसी क्षेत्रीय स्थलों को सेवा उपलब्ध कराती। इसे 2003 में एक स्वतंत्र एयरलाइन के रूप में स्थापित किया गया था, और 2010 में टाइगर एयरवेज होल्डिंग्स नाम के तहत सिंगापुर स्टॉक एक्सचेंज में सूचीबद्ध किया।  टाइगर एयरवेज ने सीऐपीऐ कम लागत एयरलाइन पुरस्कार वर्ष 2006 और 2010 में जीता।  16 मई 2016, टाइगर एयर दुनिया की सबसे बड़ी कम लागत वाहक गठबंधन, वैल्यू एलायंस में शामिल हो गया था। टाइगर एयरवेज सिंगापुर को 12 दिसम्बर 2003 में शुरू किया गया एवं 31 अगस्त 2004 से टिकटों की बिक्री शुरू हुई। इसका प्रधान कार्यालय हनीवेल बिल्डिंग चांगी सिंगापुर में था। इसने अपना संचालन १५ सितम्बर २००४ को बैंकाक की सेवा के साथ प्रारंभ की। यह एयरलाइन टाइगर एयरवेज होल्डिंग्स, सिंगापुर कंपनी की सहायक कंपनी है। यह एयरलाइन तेल की बढ़ती कीमतों और अन्य एयरलाइनों से तीव्र प्रतिस्पर्धा के चलते कुछ संकट में पड़ गया था। जुलाई 2005 के आखिरी दिनों में यह घोषणा की गई कि मकाओ से मनीला (क्लार्क) की उड़ानें शुरू करेगी। मुख्य लेख: टाइगर एयर के गंतव्य टाइगर एयर वर्तमान में पांच किलोमीटर के त्रिज्या के दायरे सिंगापुर से 38 गंतव्यों के लिए उड़ान भरता हैं। टाइगर एयर ने निम्नलिखित एयर लाइन कंपनियों के साथ कोड शेयर समझौता किया है। गोल्डन म्यांमार एयरलाइंस (22 अप्रैल 2015 को निलंबित कर दिया) 16 मई 2016, टाइगर एयर ने वैल्यू एलायंस जो दुनिया की सबसे बड़ी कम लागत वाहक गठबंधन हैं उसमे शामिल हो गया है। टाइगर एयर के मूल संस्थापक शेयरधारकों में सिंगापुर एयरलाइंस (49%), बिल फ्रैंक इंडिगो पार्टनर्स (24%), टोनी रयान इरेलंडिया निवेश (16%) और टेमासेक होल्डिंग्स (11%) थे।  टाइगर एयर पूर्ण रूप से टाइगर एयरवेज होल्डिंग्स लिमिटेड के स्वामित्व में है। 31 अक्टूबर 2016 के रूप में, टाइगर एयर के बेड़े में निमंलिखित विमान हैं। 21 जून 2007 को टाइगर एयर ने घोषणा की इसने $ 2.2 अरब मूल्य के 30 विमान खरीदने के लिए एक पत्र पर हस्ताक्षर किए हैं। इन नए विमानों को टाइगर एयर के एशिया-प्रशांत नेटवर्क और ऑस्ट्रेलिया में घरेलू परिचालन में तैनात किया जाएगा। A-३१९ एवं A-३२० विमानों के सिंगल क्लास इकॉनमी में बैठने के 144 और 180 सीट उपलब्ध हैं। टाइगर एयर एक उड़ान के दौरान खाने की वस्तु खरीदने के लिए टाइगर बाईटस चलाता हैं। इस मेनू में इंस्टेंट नूडल्स, सैंडविच और सलाद के रूप में हल्का भोजन मिलता है। गर्म और ठंडे पेय के साथ ही शराब भी खरीद के लिए उपलब्ध हैं। उड़ान के दौरान यात्रियों को पड़ने के लिए एक पत्रिका, टाइगर टेल्स मुफ्त वितरित की जाती है।
विश्व सीमा शुल्क संगठन

विश्व सीमा शुल्क संगठन (World Customs Organization / WCO) विश्व सीमा शुल्क संगठन की स्थापना 1952 में सीमा शुल्क सहयोग परिषद के रूप में की गयी थी। यह एक अंतरसरकारी संगठन है डब्ल्यूसीओ का मूल उद्देश्य संपूर्ण विश्व में सीमा शुल्क प्रशासनों की प्रभावशीलता एवं कार्यक्षमता में वृद्धि लाना है। वर्ष 1947 में व्यापार एवं प्रशुल्कों पर सामान्य समझौता गैट, द्वारा पहचाने गए सीमाकर मामलों के परीक्षण हेतु 13 यूरोपीय देशों ने एक अध्ययन दल की स्थापना की। डब्ल्यूसीओ की सदस्यता निरंतर विश्व के सभी क्षेत्रों में पहुंच गई। 1994 में संगठन ने अपना वर्तमान नाम 'विश्व सीमाकर संगठन' (डब्ल्यूसीओ) अपनाया। आज, डब्ल्यूसीओ के सदस्य विश्व के 94 प्रतिशत से अधिक व्यापार के सीमाकर नियंत्रण के लिए उत्तरदायी हैं। अपनी विश्व भर में सदस्यता के साथ, डब्ल्यूसीओ के उल्लेखनीय कार्य क्षेत्रों में शामिल हैं- वैश्विक मानकों का विकास, सीमावर्ती प्रक्रियाओं का सरलीकरण एवं हितकारी करना व्यापार आपूर्ति श्रृंखला सुरक्षा, अंतरराष्ट्रीय व्यापार को सुसाध्य बनाना, सीमाकर प्रवर्तन और सम्बद्ध गतिविधियों में वृद्धि करना, नकल विरोधी कदम उठाना, निजी-सार्वजनिक भागीदारीसंवर्द्ध न, समन्वित प्रोत्साहन, सतत वैश्विक सिमकार क्षमता निर्माण कार्यक्रम मजबूत करना डब्ल्यूसीओ वस्तु नामकरण सौहाद्रीकरण तंत्र को व्यवस्थित करने का कार्य भी करता है सीमाकर मूल्य वर्द्धितकरण और उद्गम नियमों पर डब्ल्यूटीओ समझौते के तकनीकी पहलुओं को भी प्रशासित करता है। अभी हाल ही में 80 वी विश्व सीमा शुल्क संगठन की बैठक मुंबई में हुई है
ज़ंस्कार पर्वतमाला

ज़ंस्कार पर्वतमाला या ज़ंस्कार रेंज जम्मू और कश्मीर और लद्दाख के भारतीय क्षेत्रों में एक पर्वत श्रृंखला है, जो ज़ांस्कर को लद्दाख से अलग करती है। भूवैज्ञानिक रूप से, ज़ांस्कर रेंज टेथिस हिमालय का एक हिस्सा है, जो लगभग 100 किलोमीटर चौड़ा एक पर्यायवाची है जो दृढ़ता से तह और कमजोर, कमतर रूप से रूपांतरित रूप से निर्मित तलछटी श्रृंखला द्वारा निर्मित है। ज़ांस्कर रेंज की औसत ऊँचाई लगभग 6,000 मीटर (19,700) है फुट)। इसके पूर्वी भाग को रूपशु के नाम से जाना जाता है। यह ट्रांस-हिमालय से संबंधित है। ज़ांस्कर लगभग 7,000 वर्ग किलोमीटर (2,700 वर्ग मील)क्षेत्र को कवर करता है , 3,500-7,000 की ऊँचाई पर मीटर (11,500 –23,000 फ़ीट) है। ज़स्कर नदी इस सीमा से होकर बहती है और गहरी और संकरी चादर ट्रेक को काटती हुई आगे बढ़ती है। यह पर्वतमाला कुछ 400 मील (640 किमी) दक्षिण-पूर्व दिशा में जाती है- ऊपरी सुरु नदी से ऊपरी करनाली नदी तक। कामेट पर्वत (25,446 फीट [7,756 मीटर]) इसका उच्चतम बिंदु है, और सबसे महत्वपूर्ण मार्ग शिपकी ला, लिपु लेख है।
यॉक स्कीइंग

याक स्कीइंग भारत के उत्तरी राज्य हिमाचल प्रदेश के पर्वतीय पर्यटन स्थल मनाली में पर्यटक आकर्षण वाला एक खेल होता है। इस खेल में एक रस्सी का एक सिरा याक से दूसरा सिरा किसी व्यक्ति से बंधा होता और रस्सी पहाड़ी के चोटी से होकर गुजरती है। याक को लुभाकर दौड़ाया जाता है जिससे व्यक्ति रस्सी के सहारे छोटी की और तेजी से बढ़ता है। याक को उत्तेजित करने हेतु स्कीयर को रस्सी को खींचना व हिलाना होता है, तथा इसके साथ ही कुछ पोनी नट्स से भरी बाल्टी को भी बजाना होता है। इससे याक आकर्षित एवं उत्तेजित होकर नीचे की ओर भागता है, एवं स्कीयर ऊपर की ओर खिंचता जाता है।
हिमांक अवनमन

किसी विलायक में कोई विलेय मिलाने प र, विलायक के हिमांक का कम हो जाने की प्रक्रिया हिमांक अवनमन (Freezing-point depression) कहलाती है। उदाहरण के लिये, जल का हिमांक शून्य डिग्री सेल्सियस है, किन्तु यदि जल में नमक मिला दिया जाय तो जल का हिमांक, शून्य डिग्री सेल्सियस से नीचे चला जाता है। ∆Tf = T°f -Tf
चीन-पाकिस्तान समझौता

चीन-पाकिस्तान समझौता (Sino-Pakistan Agreement), जिसे चीन-पाकिस्तान सीमा समझौता (Sino-Pak Boundary Agreement) भी कहा जाता है, चीन और पाकिस्तान के बीच 1963 में हस्ताक्षरित करा गया एक दस्तावेज़ है जो उन दोनों देशों द्वारा कश्मीर में नियंत्रित क्षेत्रों के बीच की सीमा निर्धारित करता है। भारत इस समझौते का खण्डन करता है और उसके अनुसार पूरा जम्मू और कश्मीर राज्य भारत का अटूट अंग है और किसी भी अन्य देश को उसे बांटने का अधिकार नहीं। भारत के अनुसार पाकिस्तान और चीन में आधिकारिक रूप से कोई सीमा है ही नहीं क्योंकि भारतीय क्षेत्र बीच में आता है। समझौते कि शर्तो में पाक-अधिकृत कश्मीर के गिलगित-बल्तिस्तान क्षेत्र और चीन द्वारा नियंत्रित शिंजिआंग प्रान्त के बीच की सीमा तय की गई। कश्मीर के उत्तरी भाग में पाकिस्तान ने कश्मीर की शक्सगाम घाटी (जो ट्रांस-काराकोरम ट्रैक्ट भी कहलाती है) को कश्मीर से अलग कर के चीन के नियंत्रण में कर दी।
मैं नास्तिक क्यों हूँ?

इस संदेश के दिखलाई पड़ने के अन्य संभावित कारण:
भारत-नेपाल शान्ति तथा मैत्री सन्धि, १९५०

भारत-नेपाल शान्ति तथा मैत्री सन्धि (Indo-Nepal Treaty of Peace and Friendship) भारत और नेपाल के बीच में ३१ जुलाई १९५० में काठमांडु में हस्ताक्षरित करी गई एक अन्तर्राष्ट्रीय सन्धि है जिस के अन्तर्गत दोनों देशों के सम्बन्ध निर्धारित करे गए हैं। इसके अनुसार दोनों देशों की सीमा एक-दूसरे के नागरिकों के लिए खुली रहेगी और उन्हें एक-दूसरे के देशों में बिना रोकटोक रहने और काम करने की अनुमति होगी। यह सन्धि दोनों देशों के बीच एक गहरा मित्रता का सम्बन्ध स्थापित करती है।
अरब-बाइज़ेन्टाइन युद्ध

अरब-बेंजाटाइन युध्द: 634 से 750 ईस्वी के मध्य इस्लामी धर्मलम्बीयो और पूर्वी रोमन साम्राज्य के विरुध्द लड़े गये युद्ध अरब - बेंजाटाइन युद्ध कहलाते हैं। इस्लाम पूर्व अरब पर पूर्वी रोमन का शासन था लेकिन पैग्मबर हजरत मुहम्मद (SAW) के जीवन काल में ही अरबो ने अरब प्रायद्दीप को रोमन शासकों से स्वतन्त्र करा लिया था पैगंबर हजरत मुहम्मद की मृत्यु के बाद उनके उत्तराधिकारियों (खलीफाओं) से पूर्वी रोमन शासकों के युद्ध जारी रहे सात वीं शताब्दी तक अरब मुस्लिमों ने रोमन शासकों को कई लड़ाई युध्दो में पराजित किया जिसके परिणाम स्वरुप रोमनो को अरब क्षेत्र को छोड़ कर जाना पड़ा और सीरिया, ईरान, इराक, मेसोपोटामिया, फिलिस्तीन, तुर्की, मिस्त्र आदि अरब क्षेत्र पर अरब मुस्लिमों ने इस्लामी शासन स्थापित किया।
निचली पृथ्वी कक्षा

लो अर्थ ऑर्बिट या पृथ्वी की निचली कक्षा (Leo) 400km किलोमीटर (कक्षीय अवधि 88 मिनट), और 2,000 किलोमीटर (1,200 मील) के बीच ऊंचाई पर स्थित पृथ्वी के चारों ओर एक कक्षा (ऑर्बिट) है। लगभग 160 किलोमीटर (99 मील) या उससे नीचे वस्तुएँ बहुत तेजी से कक्षीय क्षय (ऑर्बिटल डीकेय) और ऊंचाई नुकसान (एल्टीट्यूड लॉस) का अनुभव करती हैं। सन्दर्भ त्रुटि: "lower-alpha" नामक सन्दर्भ-समूह के लिए <ref> टैग मौजूद हैं, परन्तु समूह के लिए कोई <references group="lower-alpha"/> टैग नहीं मिला। यह भी संभव है कि कोई समाप्ति </ref> टैग गायब है।
प्रताप गौरव केंद्र

प्रताप गौरव केंद्र "राष्ट्रीय तीर्थ" एक नया दर्शनीय स्थल है जो भारतीय राज्य राजस्थान के उदयपुर जिले में स्थित है। इसका आरम्भ वीर शिरोमणि महाराणा प्रताप समिति ने किया था, जिसका लक्ष्य यह रखा गया कि लोग महाराणा प्रताप के बारे में और मेवाड़ के बारे में ऐतिहासिक जानकारी पा सकें। इसी के साथ ये आने वाले पर्यटकों को समस्त भारतवर्ष की सांस्कृतिक एकता के भी दर्शन करवाता है, जिससे उनमे भारत भक्ति की भावना पैदा हो और इसीलिये यह एक राष्ट्रीय तीर्थ है। यह केन्द्र विभिन्न प्रदर्शनियों के माध्यम से मेवाड़ के पूर्व साम्राज्य के प्रसिद्ध राजा महाराणा प्रताप के जीवन, वीरता और उपलब्धियों के बारे में जानकारी देता है। इसमें मेवाड़ के इतिहास को आकृतियों और प्रतिमाओं के जरिए संजोया गया है। लगभग 20 एकड़ में फैली इस जगह का चप्पा-चप्पा मेवाड़ के गौरवमयी इतिहास की गाथा कहता है। इसमें मेवाड़ और राजस्थान के शूरवीर महाराणा प्रताप से जुड़ी करीब 60चित्र और कलाकृतियां मौज़ूद है। अरावली के अत्यन्त सुरम्य पहाड़ों के बीच स्थित महाराणा प्रताप गौरव केंद्र में महाराणा प्रताप की 57 फीट उंची प्रतिमा यहां की सबसे ज्यादा शान बढ़ाती है। साथ ही यहां भारत माता का मंदिर और अखण्ड भारत के सांस्कृतिक सौंदर्य एवं गौरव के यशोगान के लिए " भारत दर्शन" के नाम से लाइट एन्ड साउंड शो दिखाया जाता है। वीर शिरोमणि महाराणा प्रताप समिति इसका संचालन करती है। यह सम्पूर्ण प्रोजेक्ट जन- सहयोग से निर्माण किया गया है ,100 करोड़ रुपये के इस प्रोजेक्ट में अब तक 60 करोड़ रुपये खर्च हो चुके हैं। मेवाड़ दीर्घा में मेवाड़ के 29 महापुरुषों की मूर्तियां लगाई गई हैं। प्रमुख रूप से बप्पा रावल, महाराणा कुंभा, महाराणा सांगा, महारानी पद्मिनी, मीराबाई, पन्नाधाय, उदयसिंह, भीलू राणा पूंजा, भामाशाह, महाराणा प्रताप आदि शामिल हैं। केंद्र के एक हिस्से में मैकेनिकल शो दिखाया जाता है, जिसमे विभिन्न प्रेरक प्रसंगों के माध्यम से मेवाड़ के वीरों, सपूतों, वीरांगनाओं के त्याग, बलिदान, साहस, शौर्य, भक्ति और राष्ट्रप्रेम की प्रेरणा को दर्शाया जाता है। देशभक्ति का भाव जगाने के लिए डॉक्यूमेंट्री भी तैयार की गई है।
करज़ोक

करज़ोक या कोरज़ोक (Korzok) भारत के जम्मू और कश्मीर राज्य के लद्दाख़ क्षेत्र के लेह ज़िले की लेह तहसील में स्थित एक गाँव है। यह रुपशू पठार पर त्सो मोरीरी (झील) के किनारे बसा हुआ है। इसकी ऊँचाई अलग स्रोतों में समुद्रतल से 15,075 फ़ुट (4,595 मीटर) से लेकर 14,995 फ़ुट (4,570 मीटर) ऊपर बताई जाती है, लेकिन किसी भी माप के अनुसार यह विश्व की उच्चतम मानव बस्तियों में से एक है। यहाँ करज़ोक मठ भी स्थित है जो द्रुकपा बौद्ध समुदाय से सम्बन्धित है। सन् 1947 तक, करज़ोक रुपशू क्षेत्र की राजधानी था और मध्य एशिया जाने वाले व्यापारी मार्गों पर स्थित था। यहाँ के एक राजा, रुपशू गोबा, ने इधर नौ पक्के घर बनवाये। आज गाँव में कई घर हैं और यहाँ रहने वाले चांगपा लोग बंजारों की जीवनी व्यतीत करते हुए गर्मियों के मौसम में यहाँ याक की खाल व बालों के तम्बू बनाकर कृषि करते हैं। इन तम्बुओं में धुआँ निकालने के लिए ऊपर की ओर छोटे रोशनदान बने होते हैं। चांगपा लोग बहुमूल्य पश्मीना ऊन और पुगा के चश्मों व अन्य स्रोतों से मिलने वाले नमक का व्यापार करके अन्न और अपनी आवश्यकताओं की अन्य चीज़ें ख़रीदते हैं। आधुनिकरण के साथ-साथ, गत कुछ वर्षों से करज़ोक में निर्माण हो रहा है और बंजर लोगों का जीवनचक्र भी परिवर्तित हो रहा है। चित्र शीर्षक के लिए चित्र पर माउस लाएँ
त्रिकाया

इस संदेश के दिखलाई पड़ने के अन्य संभावित कारण:
राजा हृदय शाह

इस संदेश के दिखलाई पड़ने के अन्य संभावित कारण:
मालिनी अवस्थी

मालिनी अवस्थी एक भारतीय लोक गायिका हैं।  वह हिन्दी भाषा की बोलियों जैसे अवधी, बुंदेली भाषा और भोजपुरी में गाती हैं। वह ठुमरी और कजरी में भी प्रस्तुत करती हैं।  भारत सरकार ने उन्हें नागरिक सम्मान पद्म श्री से 2016 में सम्मानित किया। मालिनी अवस्थी कन्नौज, उत्तर प्रदेश में पैदा हुई थी। भातखंडे संगीत संस्थान लखनऊ से उन्होंने शिक्षा प्राप्त की। वह बनारस की पौराणिक हिंदुस्तानी शास्त्रीय गायका, गिरिजा देवी जी की एक गंडा बांध शिष्य हैं।उनकी शादी वरिष्ठ आईएएस अधिकारी ,अविनीश अवस्थी से हुई। यश भारती यूपी सरकार 2006 नारी गौरव 2000 कालिदास सम्मान 2014
अतिशीतल बौना

अतिशीतल बौना (ultra-cool dwarf) वर्णक्रम श्रेणी M की ऐसी तारकीय या उपतारकीय खगोलीय वस्तु होती है जिसका तापमान 2,700 कैल्विन से कम हो। ट्रैपिस्ट-१ एक जाना-पहचाना अतिशीतल बौना तारा है। हमारे सूरज के पड़ोस के सभी तारों में से लगभग 15% अतिशीतल बौने हैं। अतिशीतल बौनों में हाइड्रोजन का संलयन (फ्यूज़न) धीमी गति से चलता है जिस कारणवश इनकी आयु बहुत लम्बी होती है। जहाँ हमारे सूरज की आयु 4.6 अरब वर्ष है और इसके पास अभी 5.4 अरब और वर्षों तक खपाने को हाइड्रोजन गैस है, अतिशीतल बौनों की आयु 100 अरब वर्षों से भी अधिक हो सकती है। हमारे ब्रह्माण्ड की कुल आयु केवल 13.8 अरब वर्ष होने के कारण सभी अतिशीतल बौने अभी अपने आरम्भिक काल में ही हैं और उनका बहुत जीवन शेष है।
अन्ना मणी

अन्ना मणि (23 अगस्त 1918 – 16 अगस्त 2001) एक भारतीय भौतिक और मौसम वैज्ञानिक थीं। वह भारत के मौसम विभाग के उप-निदेशक थीं। उन्होंने मौसम विज्ञान उपकरणों के क्षेत्र में महत्वपूर्ण योगदान किए हैं; सौर विकिरण, ओज़ोन और पवन ऊर्जा माप के विषय में अनुसन्धान किया है और कई शोध पत्र प्रकाशित किए हैं। अन्ना मणि का जन्म 23 अगस्त, 1918 को पीरुमेडू, त्रवनकोर में हुआ था। वह आठ बच्चों में सातवीं थीं। उनके पिता एक सिविल अभियन्ता थे। बचपन में उन्हे किताबें पढ़ना बहुत पसंद था। वायकोम सत्याग्रह के दौरान अन्ना मणि महात्मा गाँधी के काम से बहुत प्रभावित हुईं। राष्ट्रवादी आंदोलन से प्रेरित होकर उन्होंने केवल खादी के कपड़े पहनना शुरू किया। वह पहले आयुर्विज्ञान पढ़ना चाहती थीं, पर अंत में, क्योंकि उन्हें भौतिक विज्ञान में ज़्यादा दिलचस्पी थी, उन्होंंने वही पढ़ने का निर्णय लिया। 1939 में मद्रास के प्रेसिडेन्सी कॉलेज से उन्होंने भौतिक और रसायन शास्त्र में विज्ञान स्नातक (प्रवीण) की उपाधि प्राप्त की। प्रेसिडेन्सी कॉलेज से स्नातक होने के बाद अन्ना मणि ने सी वी रमन के साथ काम किया, जहाँ उन्होंंने हीरे और माणिक के प्रकाशीय गुणों के विषय में अनुसन्धान किया। वह पाँच शोध पत्रों की लेखिका थीं, पर चूँकि उनके पास निष्णात की उपाधि नहीं थी, उन्हें पीएचडी नहीं प्रदान की गई। इसके बाद वह भौतिक विज्ञान में आगे पढ़ाई करने के लिए ब्रिटेन गईं, जहाँ अंततः उन्होंंने लंदन के इम्पीरियल कॉलेज में मौसम विज्ञान उपकरणों में विशेषज्ञता प्राप्त की। 1948 में भारत लौटने के बाद, अन्ना मणि ने पुणे के मौसम विभाग में नौकरी की। यहाँ उन्होंने मौसम विज्ञान उपकरणों के विषय में कई शोध पत्र लिखे। 1976 में वह भारत के मौसम विभाग के उप-निदेशक के पद से सेवा-मुक्त हुईं। 1994 में अन्ना मणि को स्ट्रोक हुआ और 16 अगस्त 2001 को तिरुवनन्तपुरम में उनका देहांत हुआ।
निवेश/निर्गम

निवेश/निर्गम (input/output, इन्पुट/आउटपुट) या आई/ओ (I/O) किसी संगणक (कम्प्यूटर) और प्रयोगकर्ता या किसी अन्य सूचना प्रणाली के बीच में सूचना के संचार को कहते हैं। निवेश (input) वह संकेत होते हैं जो बाहरी दुनिया से संगणक को प्राप्त होते हैं और निर्गम (output) वह संकेत होते हैं जो संगणक से बाहरी दुनिया को जाते हैं। आमतौर से इन संकेतों का प्रसार परिधीय यंत्रों के द्वारा करा जाता है। 1) कुञ्जीपटल (की-बोर्ड) : की-बोर्ड एक प्रमुख इनपुट डिवाइस है | इसके द्वारा कम्प्यूटर में बटनों (keys) के माध्यम से डाटा इनपुट किया जाता है | की-बोर्ड को हिन्दी भाषा में कुंजी-पटल कहा जाता है क्योंकि इसमें बहुत-सी कुंजियाँ या बटन (keys) होती है, जिनके माध्यम से कम्प्यूटर को शब्द, संख्या, चिन्ह आदि इनपुट दिये जाते हैं | यह बिलकुल टाइपराइटर के समान दिखाई देता है | 2) माउस (mouse) : माउस एक विशेष प्रकार की इनपुट डिवाइस है | इसका प्रयोग हाँथ में पकड़कर किया जाता है | इसके द्वारा मॉनीटर पर कर्सर (cursor) को नियन्त्रित (control) किया जाता है, जो एक स्क्रीन पर एक तीर () की भाँति दिखाई देता है | मौसिकी ऊपरी सतह पर सामान्यतः 2 बटन होते हैं जिन्हें दायाँ बटन (right button) या बाँया बटन (left button) कहते हैं | माउस की निचली सतह में एक रबर बॉल (rubber ball) या एलईडी (LED) का प्रयोग किया जाता है जिनके साथ लगे sensor समतल सतह पर माउस के सरकने या move होने की गति को कम्प्यूटर में भेजते हैं जो स्क्रीन पर कर्सर को नियन्त्रित करता है | 1) मॉनीटर (Monitor) : मॉनीटर एक प्राइमरी आउटपुट डिवाइस है | इसे विजुअल डिस्प्ले यूनिट (VDU) भी कहा जाता है | इसका प्रयोग कम्प्यूटर द्वारा क्रियान्वित (process) किये गये डाटा के परिणाम या सूचनाओं को देखने के लिये किया जाता है | यह परिणामों या सूचनाओं को सॉफ्ट कॉपी के रूप में दिखाता है | 2) प्रिन्टर (Printer) : प्रिंटर एक आउटपुट डिवाइस है | इसका प्रयोग डाटा या सूचनाओं को हार्ड कॉपी अर्थात कागज पर प्रिंटेड रूप में प्राप्त करने के लिये किया जाता है | 3) प्रॉजेक्टर (Projector) : Projector भी एक आउटपुट डिवाइस है। ये डिवाइस ज़्यादातर office work में इस्तेमाल किया जाता है। Projector को कम्प्युटर के साथ कनैक्ट किया जाता है और इसे एक बड़े से परदे या दीवार के ऊपर प्रोजेक्ट किया जाता है। जिसके बजेसे कम्प्युटर से अनेवाली visual बड़ी दिखती है। जेसे फिल्म हाल में बड़े परदे पर फिल्म को दिखाया जाता है ये भी उसी प्रकार काम करता है।
जिन्द कौर

महारानी जिन्द कौर (1817 – 1 अगस्त 1863) 1843 से 1846 तक सिख साम्राज्य की संरक्षिका थीं। वे महाराजा रणजीत सिंह के सबसे छोटी महारानी थीं। अन्तिम महाराजा दलीप सिंह उनके ही पुत्र थे। वे अपने सौन्दर्य, ऊर्जा तथा उद्देश्य के प्रति समर्पण के लिये प्रसिद्ध थीं। इसलिये उन्हें 'रानी जिन्दा' भी कहते थे। किन्तु उनकी प्रसिद्धि का मुख्य कारण अंग्रेजों का उनसे डरना है। अंग्रेज उनको पंजाब का मेस्सालिना (Messalina) कहा करते थे जिनके विद्रोह को दबाना अत्यन्त कठिन था। महारानी जिन्द कौर पिंड चॉढ (सियालकोट, तसील जफरवाल) निवासी सरदार मन्ना सिंह औलख जाट की पुत्री थीं। 1843 ई. में जब दलीप सिंह गद्दी पर बैठा तो वह नाबालिग था, अतः जिन्दा रानी उसकी संरक्षिका बनीं। परन्तु वह इस पद भार को सम्भाल नहीं सकीं और 1845 ई. में प्रथम सिखयुद्ध छिड़ गया। जब 1846 ई. में लाहौर की संधि के द्वारा युद्ध समाप्त हुआ तो ज़िन्दाँ रानी दलीप सिंह की संरक्षिका बनी रहीं। परन्तु उनकी गतिविधियों के कारण ब्रिटिश सरकार उसे संदेह की दृष्टि से देखने लगी और 1848 ई. में षड्यंत्र रचने के अभियोग में उसे लाहौर से हटा दिया गया। द्वितीय सिखयुद्ध (1849 ई.) जिन कारणों से छिड़ा, उनमें एक कारण यह भी था। इस युद्ध में भी सिखों की हार हुई। युद्ध की समाप्ति पर दलीप सिंह को गद्दी से उतार दिया गया। लाहौर का राजप्रबंध अंग्रेज़ी सरकार के हाथ आने पर अंग्रेजों ने उन्हें लाहौर ले जाकर पहले शेखूपुरा में नज़रबंद रखा, फिर 19 अगस्त 1849 को चुनार (उत्तर प्रदेश, जिला मिर्जापुर) के खुंटे में कैद किया। यहाँ से यह फ़कीरी वेश में कैद से निकल कर नेपाल चली गई और वहाँ सम्मान सहित रही। 1861 में महारानी जिन्दकौर अपने बेटों के दर्शन के लिए इंग्लैंड गयीं थीं। वहाँ 1 अगस्त 1863 को लंदन में इनका देहान्त हुआ था, तब वे 46 वर्ष की थीं। इनकी शव का दाह नासिकमें किया गया था।
सागरगत ज्वालामुखी

सागरगत ज्वालामुखी (submarine volcanoes) सागर और महासागरों में पृथ्वी की सतह पर स्थित में चीर, दरार या मुख होते हैं जिनसे मैग्मा उगल सकता है। बहुत से सागरगत ज्वालामुखी भौगोलिक तख़्तों के हिलने वाले क्षेत्रों में होते हैं, जिन्हें मध्य-महासागर पर्वतमालाओं के रूप में देखा जाता है। अनुमान लगाया गया है कि पृथ्वी पर उगला जाने वाला 75% मैग्मा इन्हीं मध्य-महासागर पर्वतमालाओं में स्थित सागरगत ज्वालामुखियों से आता है। हालांकि अधिकतर सागरगत ज्वालामुखी सागरों और महासागरों की गहराईयों में होते हैं, कुछ कम गहराई वाले पानी में भी मिलते हैं और इनके विस्फोटों में सामग्री वायुमंडल में उछाली जा सकती है। भूवैज्ञानिक अनुमान लगाते हैं कि सागरगत ज्वालामुखियों की संख्या 10 लाख से अधिक है, जिनमें से लगभग 75,000 सागर-फ़र्श से 1 किमी अधिक ऊँचा उठते हैं। यह भी पाया जाता है कि सागर-फ़र्श पर स्थित जलतापीय छिद्र (hydrothermal vents), जिन से गरम जल बाहर निकलता रहता है और जो अपने इर्द-गिर्द जीवों के पनपने का स्थान देते हैं, अक्सर सागरगत ज्वालामुखियों के पास पाए जाते हैं।
अंत्य संशोधन

ध्वनिकी के सन्दर्भ में, किसी पाइप से उत्पन्न आवृत्ति का शुद्ध मान प्राप्त करने के लिये उस पाइप की वास्तविक लम्बाई में एक छोटी सी लम्बाई जोड़नी पड़ती है, जिसे अन्त्य संशोधन (end correction) कहते हैं। इसका कारण यह है कि नोड (node), पाइप के खुले सिरे के ठीक ऊपर नहीम बनते बल्कि उससे कुछ दूर (ऊपर) बनते हैं। अन्त्य शोधन को Δ𝐿 या 𝑒 से निरूपित किया जाता है। अन्त्य संशोधन Δ𝐿 का मान निम्नलिखित है- जहाँ 𝑟 गर्दन का हाइड्रालिक त्रिज्या है या 𝐷 गर्दन का हाइड्रालिक व्यास है। वास्तव में अन्त्य शोधन के लिये 0.3r से लेकर 0.6r तक के विभिन्न मान सुझाये गये हैं। लॉर्ड रैले ने सबसे पहले 1871 में अन्त्य शोधन का मान 0.3r दिया था।
भावना कंठ

भावना कंठ पहली महिला सेनानी पायलट है (मोहन सिंह और अवनी चतुर्वेदी के साथ)। भारतीय वायु सेना में पहली बार महिला युद्ध पायलटों को शामिल किया गया (१८ जून २०१६), मोहन सिंह, भावना कंठ और अवनी चतुर्वेदी को। भावना का जन्म १ दिसंबर १९९२ को बरौनी में हुआ था। उनके पिता इंडियन ऑयल कंपनी में इंजीनियर हैं। 'मेधा पुरस्कार' भावना को मिला आईओसीएल से १०वीं कक्षा में अपनी परीक्षा में ९०% से जादा अंक लेने पर। भारतीय वायु सेना में एक पायलट बनने का बचपन का सपना था भावना का जो पूरा हो गया। बेगुसराय के बरौनी रिफ़ाइनरी टाउनशिप में डीएवी विद्यालय में उनकी पढ़ाई हुई और वह राजस्थान में कोटा चली गई इंजीनियरिंग प्रवेश द्वार के लिए तैयार करने। बिहार के पटना में उन इंजीनियरिंग प्रवेश परीक्षाओं में से एक के दौरान भावना ने राष्ट्रीय रक्षा अकादमी (एनडीए) के लिए जाने की इच्छा व्यक्त हुए थी पर उस समय महिलाएं एनडीए के लिए अयोग्य थी। तो उसने बेंगलुरु में बीएमएस कॉलेज ऑफ इंजीनियरिंग में मेडिकल इलेक्ट्रॉनिक्स स्ट्रीम में अपनी इंजीनियरिंग करने का फैसला किया। फिर उसने भारतीय वायु सेना परीक्षा दी और सफल हुई। जल्द ही भारत की पहली महिला लड़ाकू पायलटों में से एक बन गई।
8 मार्च वर्कशॉप एवं एडिटआथोन

इस संदेश के दिखलाई पड़ने के अन्य संभावित कारण:
ऐन. वलरमठी

ऐन. वलरमठी (तमिल: ந‌. வளர்மதி) एक भारतीय वैज्ञानिक और भारत के पहले स्वदेश विकसित रडार इमेजिंग उपग्रह, रिसैट-1 (RISAT-1) की परियोजना निर्देशक हैं। वह पूर्व राष्ट्रपति अब्दुल कलाम के सम्मान में तमिलनाडु सरकार द्वारा 2015 में स्थापित अब्दुल कलाम पुरस्कार प्राप्त करने वाली पहली व्यक्ति हैं।  उनका जन्म अलियुर, तमिलनाडु में हुआ और निर्मला लड़कियों के उच्चतर माध्यमिक स्कूल से शिक्षा हासिल की। उन्होंने अपनी इंजीनियरिंग की डिग्री सरकारी तकनीकी कॉलेज, कोयंबटूर से की और परास्नातक, इलेक्ट्रॉनिक्स और संचार में अन्ना विश्वविद्यालय से की।  वह इसरो के साथ 1984 से काम कर रही हैं बहुत सी परियोजनाओं जैसे कि- इन्सैट 2A, आईआरएस आईसी, आईआरएस आईडी, टीईएस में शामिल रही हैं। वह भारत के पहले स्वदेश विकसित रडार इमेजिंग उप रिसैट -1 की परियोजना निर्देशक थीं, जो सफलतापूर्वक 2012 में लांच किया गया था।  भारतीय अंतरिक्ष अनुसंधान संगठन (इसरो) में वह टी. के. अनुराधा, परियोजना निर्देशक जीसैट-12-2011 के बाद किसी प्रतिष्ठित परियोजना का निर्देशन करने वाली दूसरी महिला हैं।